钦定古今图书集成/明伦汇编/官常典/第544卷 > 《将赴朔方军应制》前人
## 钦定古今图书集成/明伦汇编/官常典/第544卷 > 《将赴朔方军应制》前人

礼乐逢明主，韬钤用老臣。恭凭神武策，远御鬼方人。
供帐荣恩饯，山川喜诏巡。天文日月丽，朝赋管弦新。
幼志传三略，衰材谢六钧。胆犹忠作伴，心故道为邻。
汉保河南地，胡清塞北尘。连年大军后，不日小康辰。
剑舞轻离别，歌酣忘苦辛。从来思博望，许国不谋身。